हिन्दी मेला
हिन्दी मेला कोलकाता की साहित्यिक संस्था सांस्कृतिक पुनर्निर्माण मिशन द्वारा आयोजित एक वार्षिक हिन्दी साहित्योत्सव है,जो कोलकाता में आयोजित किया जाता है। 26 दिसम्बर 2020 से 1 जनवरी 2021 के बीच 7 दिवसीय ‘२४वें हिंदी मेला’ का आयोजन किया गया था। विगत 25 वर्षों से सफलतापूर्वक हिंदी मेले का आयोजन किया जा रहा है। हिन्दी मेला भारतीय संस्कृति की एक टूट रही कड़ी को बचाने का प्रयास है। यह अपसंस्कृति के विरूद्ध एक आन्दोलन है। इस बहुदिवसीय मेले में लघु नाटक, कविता, वाद-विवाद प्रतियोगिता, आशु भाषण, राष्ट्रीय संगोष्ठी, चित्रकला प्रतियोगिता, कविता पोस्टर, हिंदी ज्ञान प्रतियोगिता, काव्य संगीत, लोक गीत, भाव नृत्य आदि को शामिल किया जाता है।